0001.xml
بنگال ٹائیگرز نے کمزور زمبابوے کو ٹیسٹ کے بعد ون ڈے سیریز میں بھی وائٹ واش کر دیا، پانچویں اور آخری ون ڈے میچ میں بنگلہ دیش 5 وکٹوں سے فتح یاب، تیج الاسلام نے ڈیبیو ون ڈے میں ہیٹ ٹرک کرکے نئی تاریخ رقم کر دی
ڈھاکہ ۔ یکم دسمبر (اے پی پی) بنگلہ دیش نے زمبابوے کو ٹیسٹ کے بعد ون ڈے سیریز میں بھی وائٹ واش کر دیا۔ سیریز کے پانچویں اور آخری ون ڈے میچ میں بنگال ٹائیگرز نے زمبابوے کو 5 وکٹوں سے شکست دے دی، مہمان ٹیم پہلے بیٹنگ کرتے ہوئے 128 رنز پر ڈھیر ہوگئی۔ تیج الاسلام نے کیریئر کے پہلے ون ڈے میچ میں ہیٹ ٹرک کرکے نئی تاریخ رقم کر دی، انہوں نے 4 کھلاڑیوں کو آؤٹ کیا۔ جواب میں بنگلہ دیش نے ہدف 24.3 اوورز میں 5 وکٹوں کے نقصان پر حاصل کر لیا۔ محمد اللہ نے 51 رنز کی ناقابل شکست اننگز کھیلی۔ تفصیلات کے مطابق پیر کو شیر بنگلہ نیشنل سٹیڈیم، میرپور میں پانچویں اور آخری ون ڈے میچ میں زمبابوے کے کپتان ایلٹن چگمبورا نے ٹاس جیت کر پہلے بیٹنگ کا فیصلہ کیا جو غلط ثابت ہوا۔ زمبابوے کی پوری ٹیم ڈیبیو ون ڈے کھیلنے والے نوجوان لیفٹ آرم سپنر تیج الاسلام اور شکیب الحسن کی تباہ کن باؤلنگ کے باعث 30 اوورز میں 128 رنز پر ڈھیر ہوگئی۔ ہیملٹن ماساکڈزا 52 اور ووسی سبانڈا 37 رنز کے ساتھ نمایاں رہے، ان کے علاوہ کوئی بھی بلے باز دوہرا ہندسہ عبور نہ کر سکا۔ اپنا پہلا ون ڈے کھیلنے والے تیج الاسلام نے 11 رنز کے عوض 4 وکٹیں حاصل کیں جس میں شاندار ہیٹ ٹرک بھی شامل ہے، اس طرح وہ ڈیبیو میں ہیٹ ٹرک کرنے والے دنیا کے پہلے باؤلر بن گئے ہیں۔ شکیب الحسن نے تین اور زبیر حسین نے دو وکٹیں حاصل کیں۔ جواب میں بنگلہ دیش نے ہدف 24.3 اوورز میں 5 وکٹوں کے نقصان پر حاصل کر لیا۔ محمد اللہ نے 51 رنز کی ناقابل شکست اننگز کھیل کر ٹیم کی فتح میں اہم کردار ادا کیا۔ زمبابوے کی جانب سے ٹینڈائی چتارا نے تین اور تناشے پینگارا نے دو وکٹیں حاصل کیں۔
APP
01.12.14
0001p.xml
بنگلہ دیش کا زمبابوے کا ون ڈے سیریز میں 5-0 سے وائٹ واش
میر پور(وقت نیوز) بنگلہ دیش نے 5 میچوں کی سیریز کےآ خری میچ میں بھی فتح حاصل کر کے سیریز میں وائٹ واش کر دیا،زمبابوے ایک میچ بھی نہ جیت سکا۔آخری میچ میں زمبابوے کے 129 رنز کا ہدف بنگال ٹائیگرز نے 24.3 اوورز میں 5 وکٹوں کے نقصان پر حاصل کر لیا۔بنگلہ دیش کے شیر بنگلہ سٹیڈیم میر پور میں کھیلے گئے آخری ایک روزہ میچ میں زمبابوے کے کپتان چکمبورا نے ٹاس جیت کے بینٹگ کا فیصلہ کیا جو ان کی ٹیم کیلئے ڈراؤنا خواب ثابت ہوا اور پوری ٹیم 30 اوورز میں 128 رنز بنا کر پویلین لوٹ گئی زمبابوے کی پہلی وکٹ 16 رنز پر گری جب سکندر رضا صرف 9 رنز بنا کر مشرقی مرتضی کی بال پر آؤٹ ہوئے اس کے بعد مساکد ازااور سباندا کی پارٹنرشپنے ٹیم کا سکور95 رنز تک پہنچا دیا ۔مساکدازا 52 رنز بنا کر جبیر الحسن کا شکار بنے جبکہ سباندا نے 37 رنز کی اننگز کھیلی اس کے بعد کئی بھی زمبابوے کا کھلاڑی جم کر نہ کھیل سکا۔بنگال ٹائیگرز کی جانب سے عمدہ باؤلنگ کے نتیجے میں کپتان چکمبورا سمیت 8 کھلاڑی ڈبل فیگر کراس نہ کر سکے ۔بنگلہ دیش کی جانب سے ایک روزہ میچوں میں ڈیبیو کرنے والے تیج السلام نے اپنے پہلے ہی میچ میں ہیٹرک کی اسلام نے 7 اوورز میں صرف 14 رنز دئے اور چار کھلاڑیوں کع آؤٹ کیا جبکہ شکیب الحسن نے 30 رنز دیکر 3 اور جبیر الحسن نے41 رنز دیکر2 کھلاڑیوں کو پویلین کی راہ دکھائی ۔ 128 رنز کے جواب میں بنگال ٹائیگرز نے بیٹنگ شروع کی مشکلات کا سامنا رہا ان کے بھی ابتدائی 3 کھلاڑی 47 رنز پر پویلین لوٹ گئے۔ تمیم اقبال 10، انعام الحق8 رنز بنا کر آؤٹ ہوئے،آل راؤنڈر شکیب الحسن بغیر کوئی رنز بنائیپویلین لوٹ گئے وکٹ کیپر مشفق الرحیم صرف 11 رنز بنا کر چتارہ کا شکار بن گئے۔محمد اللہ نے51 رنز کی میچ وننگ اننگز کھیلی جبکہ صابر رحمٰن13 رنز بنا کر ناٹ آؤٹ رہے۔ زمبابوے کی جانب سے چتارہ نے 3 اور پنیا نگارا نے 2 کھلاڑیوں کو آؤٹ کیا ۔فتح کے ساتھ بنگلہ دیش نے سیریز میں وائٹ واش کر دیا۔زمبابوے کی ٹیم کوئی میچ نہ جیت سکی،تیج السلام کو میچ کا بہترین ایوارڈ دیا گیا جبکہ سیریز کا بہترین کھلاڑی مشفق الرحیم کو قرار دیا گیا۔
daily_waqt
02.12.14